പുതിയ അണക്കെട്ട് ശാശ്വത പരിഹാരം തമിഴ്നാട് നിശ്ചയിച്ച റൂള് കര്വ്വ് പുനഃ പരിശോധിക്കണമെന്നും സംസ്ഥാന സര്ക്കാര് മുല്ലപ്പെരിയാര് കേസില് കേരളം മറുപടി സത്യവാങ്മൂലം സമര്പ്പിച്ചു ന്യൂഡല്ഹി: മുല്ലപ്പെരിയാര് കേസില് കേരളം മറുപടി സത്യവാങ്മൂലം സമര്പ്പിച്ചു. പുതിയ അണക്കെട്ട് മാത്രമാണ് ശാശ്വത പരിഹാരമെന്ന് കേരളം. അണക്കെട്ടിലെ ജലനിരപ്പ് 142 അടിയാക്കി ഉയര്ത്താമെന്ന തമിഴ്നാടിന്റെ റൂള് കര്വ് പുനഃപരിശോധിക്കണമെന്നും സംസ്ഥാന സര്ക്കാര് സുപ്രീം കോടതിയില് വ്യക്തമാക്കി. കേസില് വിശദമായ മറുപടി സമര്പ്പിക്കാന് സ്പ്രേയിം കോടതി കേരളത്തോട് ആവശ്യപ്പെട്ടിരുന്നു. ഇതിനെ തുടര്ന്നാണ് ഇപ്പോള് കേരളം മറുപടി സത്യവാങ്മൂലം സമര്പ്പിച്ചത്. അണക്കെട്ടിലെ നിലവിലെ റൂള് കര്വ് അംഗീകരിക്കാന് കഴിയില്ലെന്ന് കേരളം വ്യക്തമാക്കി. ഇപ്പോള് നിലവിലുള്ളത് തമിഴ്നാട് നിര്ദേശിച്ചതും മുല്ലപ്പെരിയാര് മേല്നോട്ട സമിതി അംഗീകരിച്ചതുമായ റൂള് കര്വാണ്. ഇതു പ്രകാരം നവംബര് 30 ന് പരമാവധി ജലനിരപ്പായ 142 അടിയിലേക്ക് ഉയര്ത്തും. എന്നാല് ഇത് ഒരു കാരണവശാലും അംഗീകരിക്കാനാകില്ലെന്ന് കേരളം പറഞ്ഞു. കഴിഞ്ഞ നാലു വര്ഷത്തെ സംസ്ഥാനത്തെ മഴയുടെ സ്വഭാവം വലിയ തോതില് മാറിയിട്ടുണ്ട്. അത് മുല്ലപ്പെരിയാര് അണക്കെട്ടിലെ ജലനിരപ്പിനെയും ബാധിക്കുന്നുണ്ട്. തുടര്ച്ചയായി ഏതാനും ദിവസം മഴ പെയ്താല് അണക്കെട്ടിലെ ജലനിരപ്പ് പൊടുന്നനെ ഉയരുന്നതും കേരളം റിപ്പോര്ട്ടില് ചൂണ്ടിക്കാട്ടുന്നു. കാലാവസ്ഥയിലെയും മഴയിലെയും ഈ മാറ്റങ്ങള് പരിഗണിച്ചുവേണം റൂള് കര്വ് നിശ്ചയിക്കാനെന്നും കേരളം നിര്ദേശിക്കുന്നു. അതേസമയം മുല്ലപ്പെരിയാര് അണക്കെട്ടിലെ ജലനിരപ്പില് മാറ്റം വരുത്തേണ്ടെന്ന മേല്നോട്ട സമിതി റിപ്പോര്ട്ട് അംഗീകരിക്കരുതെന്ന് സുപ്രീംകോടതിയില് സത്യവാങ്മൂലം നല്കി. കേസിലെ ഹര്ജിക്കാരനായ ജോ ജോസഫ് സുപ്രീംകോടതിയില് നല്കിയ മറുപടി സത്യവാങ്മൂലത്തിലാണ് ഈ ആവശ്യം ഉന്നയിച്ചിട്ടുള്ളത്. അശ്രദ്ധമായി അണക്കെട്ടിന്റെ സുരക്ഷ കൈകാര്യം ചെയ്യുന്നതിലൂടെ ജനങ്ങളുടെ ജീവന് വെച്ച് കളിക്കുന്ന ഉദ്യോഗസ്ഥര്ക്കെതിരെ നടപടി സ്വീകരിക്കണം. അണക്കെട്ടിന്റെ റൂള്കര്വും ഗേറ്റ് ഓപ്പറേഷന് ഷെഡ്യൂളും ഇതുവരെ അന്തിമമായിട്ടില്ല. സുരക്ഷ സംബന്ധിച്ച മാനദണ്ഡങ്ങള് കൃത്യമായി പാലിച്ചല്ല അണക്കെട്ട് പ്രവര്ത്തിപ്പിക്കുന്നത് എന്നും ജോ ജോസഫ് സുപ്രീംകോടതിയെ അറിയിച്ചു. മുല്ലപ്പെരിയാര് അണക്കെട്ടിലെ ജലനിരപ്പ് നവംബര് 10 വരെ 139.5 അടിയായി ക്രമീകരിക്കാനാണ് സുപ്രീംകോടതി ഉത്തരവിട്ടത്. ഈ അളവിന് മുകളില് ജലനിരപ്പ് ഉയര്ത്തണോ എന്നത് നവംബര് 11 ന് സുപ്രീംകോടതി പരിശോധിക്കും. മുല്ലപ്പെരിയാര് വിഷയത്തിലെ തര്ക്കം പരിഹരിക്കുന്നതില് മേല്നോട്ട സമിതി കാര്യക്ഷമമായി പ്രവര്ത്തിക്കണമെന്നും കോടതി ആവശ്യപ്പെട്ടിരുന്നു. അതേസമയം, നവംബര് 30 ന് മുല്ലപ്പെരിയാര് അണക്കെട്ടിലെ ജലനിരപ്പ് 142 അടിയിലെത്തുമെന്ന് തമിഴ്നാട് ജലസേചന വകുപ്പ് മന്ത്രി ദുരൈ മുരുകന് പറഞ്ഞു.മുല്ലപ്പെരിയാറിലെ കാര്യങ്ങള് സുപ്രീം കോടതി പറയുന്നത് അനുസരിച്ചാണ് നടക്കുകയെന്നും അദ്ദേഹം പറഞ്ഞു. അണക്കെട്ടുമായി ബന്ധപ്പെട്ട കാര്യങ്ങളില് കേരളവുമായി പ്രശ്നങ്ങള്ക്ക് താത്പര്യമില്ലെന്നും അദ്ദേഹം കൂട്ടിച്ചേര്ത്തു. ബേബി ഡാം പരിസരത്തെ മരങ്ങള് മുറിക്കാനുള്ള ഉത്തരവ് കേരള സര്ക്കാര് റദ്ദാക്കിയതില് ഇടപെടാനാകില്ലെന്നും ദുരൈമുരുകന് പറഞ്ഞു. വൈകാരികമായ വിഷയമാണ്. അനാവശ്യപ്രശ്നങ്ങള് സൃഷ്ടിക്കാന് താത്പര്യമില്ല. ഉത്തരവിറങ്ങിയത് മന്ത്രിമാരറിയാതെയെന്നത് വിശ്വസിക്കാനാവില്ല. ഇത്തരത്തില് സുപ്രധാനമായ തീരുമാനം ഒരു ഉദ്യോഗസ്ഥന് മാത്രം എടുക്കുന്നതെങ്ങനെയെന്ന് അദ്ദേഹം ചോദിച്ചു. നീക്കംചെയ്യേണ്ട മരങ്ങള് പ്രത്യേകമായി നമ്ബറിട്ട, വിശദമായ ഉത്തരവാണ് ലഭിച്ചത്. മുഖ്യമന്ത്രിയും മന്ത്രിമാരും അറിഞ്ഞില്ലെങ്കില്, എന്തുഭരണമാണ് കേരളത്തില് നടക്കുന്നതെന്നും അദ്ദേഹം ചോദിച്ചു. മുല്ലപ്പെരിയാര് സന്ദര്ശിച്ച ദുരൈമുരുകന് ഉള്പ്പെടെയുള്ള തമിഴ്നാട് മന്ത്രി സംഘം ജലനിരപ്പ് 152 അടിയായി ഉയര്ത്തുമെന്നാണ് പ്രതികരിച്ചിരുന്നത്. Tags